钦定古今图书集成/明伦汇编/官常典/第323卷 > 董汉儒
## 钦定古今图书集成/明伦汇编/官常典/第323卷 > 董汉儒

按《明外史》本传：“汉儒，开州人。万历十七年进士。授河
南府推官。入为户部主事，疏陈减织造、裁冒滥诸事。
且曰：‘迩来九阍三殿间，惟闻纵酒、淫刑黩货。时事可
忧，不止国计日绌已也’。不报。朝鲜再用兵，以郎中出
理饷务。寻迁山东佥事，进副使，历湖广左右布政使，
所在有声。四十年就拜右副都御史，巡抚其地。帝赐”
福王庄田，责湖广四千四百馀顷。汉儒以无所得田，
请岁输万金代租。不听。楚宗五十馀人讦假王事，获
罪囚十载。汉儒力言“王假也，请释系者。”又为满朝荐、
卞孔时等乞宥。俱不报。寻以忧归。光宗立，召拜工部
右侍郎，旋改兵部，总督宣府、大同、山西军务。天启改
元，辽阳失，简精卒三千入卫。诏褒之。明年秋，以左侍
郎协理戎政。未上，擢兵部尚书。时辽地尽亡，汉儒请
逮治诸降将刘世勋等二十九人家属，立诛逃将蔡
汝贤等，报可。毛文龙居海外，屡以虚言诳中朝，登箂
巡抚袁可立每代为奏请。汉儒言“文龙计画疏虚，声
未可长恃。”又请诛逃将管大藩、张思任、孟淑孔等，语
甚切。帝命逮治思任等，而大藩卒置不问。诸镇援辽
军多逃逸，有出塞投插部者。汉儒请“捕获，立诛同伍
相擒捕者重赏，且给饷以时，则逃者自少。”帝亦嘉纳。
奄人王体干、宋晋、魏忠贤等十二人有旧劳，命所荫
锦衣官皆予世袭。汉儒据祖制力争，帝不从。给事中
程注、御史汪泗论等合疏谏。给事中朱大典、周之纲，
御史宋师襄、胡良机特疏继之，卒不纳。汉儒旋以母
丧归。后忠贤大横，汉儒服阕，遂不召。追叙甘肃功，即
家进太子太保，荫子锦衣百户。卒，赠少保，谥《肃敏